דנילו גלינארי

דנילו גלינארי (באיטלקית: Danilo Gallinari; נולד ב-8 באוגוסט 1988 בסנט'אנג'לו לודיג'נו שבאיטליה) הוא כדורסלן איטלקי המשחק בעמדות הסמול פורוורד והפאוור פורוורד בוושינגטון ויזארדס.

קריירה

אירופה
גלינארי החל את קריירת המשחק שלו בגיל 15 במועדון הכדורסל קאסלפוסטרלנג'ו. תוך מספר חודשים בודדים חתם על חוזה ארוך טווח לשבע שנים במועדון הפאר האיטלקי ארמאני מילאנו. גלינארי נשלח לאדימסון פאביה, קבוצה מהליגה השנייה באיטליה על מנת לצבור ניסיון, הוא הפך לכוכב במועדון וזכה בתואר השחקן האיטלקי הטוב ביותר בליגה השנייה. ב-2006 החליט מאמן מילאנו, אטיליו קאג'ה, להחזירו לקבוצה בשל פציעתם של כמה משחקני המועדון. בשנתו הראשונה זכה בתואר השחקן הטוב ביותר מתחת לגיל 22, ובשנתו השנייה זכה בתואר הכוכב העולה של היורוליג לעונת 2007/08.

ניו יורק ניקס
ב-2008 נבחר גלינארי בדראפט ה-NBA על ידי ניו יורק ניקס, בבחירה השישית. בניקס שיחק גלינארי עבור המאמן מייק ד'אנטוני, עמיתו לשעבר של אביו בעת ששיחקו השניים באולימפיה מילאנו. בעונתו הראשונה ב-NBA מיעט לשחק בשל כאבים בגבו, אך בעונתו השנייה זכה למקום קבוע בחמישיית הקבוצה וקלע 15.1 נקודות בממוצע למשחק.

דנוור נאגטס
ב-22 בפברואר 2011 הועבר לדנוור נאגטס בטרייד שכלל גם את ריימונד פלטון, כרמלו אנתוני וצ'אנסי בילאפס. במהלך שביתת השחקנים ב-NBA שבתחילת עונת  חזר לשחק עבור אולימפיה מילאנו, והספיק להשתתף במדיה בשבעה משחקי יורוליג בטרם הסתיימה השביתה. בינואר 2012 חתם על הארכת חוזה בדנוור לשלוש עונות נוספות. באפריל 2013 נפצע ונאלץ לעבור ניתוח ברצועה הצולבת הקדמית אשר השבית אותו ממשחק לאורך כל עונת .

לוס אנג'לס קליפרס
ביולי 2017 הועבר ללוס אנג'לס קליפרס כחלק מטרייד משולש בו הייתה מעורבת גם אטלנטה הוקס. בעונת  שיחק ב-21 משחקים בלבד בשל פציעות שונות.

אוקלהומה סיטי ת'אנדר
ב-10 ביולי 2019 נשלח לאוקלהומה סיטי ת'אנדר, כחלק מטרייד אשר העביר לקליפרס את פול ג'ורג'.

אטלנטה הוקס
בנובמבר 2020 סיכם על חוזה לשלוש עונות עבור כ-61.5 מיליון דולר באטלנטה הוקס, והועבר אליה בעסקת "החתמה והעברה" (Sign and Trade).

ביולי 2022 חתם בבוסטון סלטיקס, אך בספטמבר נפצע ונעדר למשך כל העונה, מבלי שהספיק לשחק בשורות הקבוצה.

וושינגטון וויזארדס
ב-22 ביוני 2023 הועבר בטרייד לוושינגטון ויזארדס.

סטטיסטיקות הקריירה

ביורוליג

בעונה הסדירה של ה-NBA

בפלייאוף ה-NBA

קישורים חיצוניים

הערות שוליים 

כדורסלני נבחרת איטליה
כדורסלנים איטלקים
כדורסלני אולימפיה מילאנו
כדורסלני ניו יורק ניקס
כדורסלני דנוור נאגטס
כדורסלני לוס אנג'לס קליפרס
כדורסלני אוקלהומה סיטי ת'אנדר
כדורסלני אטלנטה הוקס
כדורסלני וושינגטון ויזארדס
בחירות דראפט של ניו יורק ניקס
כדורסלנים איטלקים באולימפיאדת טוקיו (2020)
איטלקים שנולדו ב-1988